## Bevezető

* Köszönjük, hogy jelentkezett [Front-End Developer állásunkra](https://www.linkedin.com/jobs/view/3817993841/)!
* Felvételi eljárásunk **legfontosabb** állomása az alábbi tesztfeladat elvégzése.
* Kérjük, végezze el az alábbi teszt feladatot legkésőbb egy héten belül. A forrásfájlokat töltse fel egy online tárhelyre (például Dropbox vagy Google Drive), és ossza meg velünk egy linken keresztül.
* A tesztfeladat kiértékelése után keresni fogjuk személyes interjú egyeztetése céljából.
* A tesztfeladat kiértékelése során értékelni fogjuk:
  + A kód minőségét és hibamentességét;
  + A kód elrendezését és átláthatóságát;
  + A design és az alábbi specifikáció pontos követését;
  + Milyen technológiákat használ;
* A Plusz feladat elvégzése nem kötelező.
* Munkájához sok sikert kívánunk!

## Specifikáció

* Készítse el a designban szereplő user kezelő aloldalt!
* A tesztfeladathoz tartozó design filokat az alábbi linken elérheti .fig, .png és .pdf formátumokban: <https://drive.google.com/drive/folders/13cjlPVBmfBeArh_MxXtV4EOg2d6o3FQg?usp=drive_link>
* A userek listája a design fájlok mellett .json / .txt fájlokban megtalálható.
* User lista sorba rendezése “id” alapján legyen.
* User ikonok preview alapján jelenjenek meg:
  + Színpaletta: '#31F1AC', '#1C40A3', '#DE40A3'.
  + Nevek: Monogram alapján jelenjenek meg ahogy a design-on is szerepel.
* A user lista minden eleméhez tartozik egy “edit” és “delete” gomb, amelyek akkor jelennek meg, amikor egérrel az adott sor felett vagyunk.
* Minden lista elemhez tartozik egy jelölőnégyzet. A jelölőnégyzetek bepipálását követően megjelenik az oldal tetején egy számláló, amely mutatja, hány elem van kijelölve.
* A lista tetején található jelölőnégyzettel minden elem kijelölhető, vagy a meglévő kijelölés megszüntethető.
* Az “+ Add New User” gombbal új elemet tudunk az oldalhoz hozzáadni.
  + Amíg a “name” és “email” mezők üresek, addig az “Add” gomb disabled legyen.
  + A “Cancel” gombra kattintva az új user hozzáadása rész mentés nélkül bezáródik.
  + A user permission nem szerkeszthető, disabled legyen.
  + Amikor hozzáadunk egy új user-t, akkor az a lista aljára kerüljön be, miután megtörtént a mentés.
* Az edit ikonra kattintva a user neve és email címe szerkeszthetővé válik.
  + Ha a név vagy email cím mezők valamelyike üres, akkor nem menthető.
  + A user permission nem szerkeszthető, disabled legyen
  + Amíg egy user-t szerkesztünk, addig az “+ Add New User” gomb disabled.
* A user-eket törölni is tudjuk.
  + A törlés ikonra kattintva a user törölhető.
  + A jelölőnégyzetek kijelölésével megjelenik egy “delete selected users” gomb az oldal tetején. A kijelölésekkel és ezzel a gombbal több user is törölhető egy lépésben
  + Törlésnél jöjjön fel egy popup:
    - Ha egy user-t szeretnék törölni akkor a popup-ba íródjon ki a neve
    - Ha több user-t szeretnék törölni akkor az íródjon ki a popup-ba "(count) Selected Users"

## Plusz Feladat

* Az oldal legyen reszponzív.
* SCSS használata.
* A menü/sidebar lekódolása.
* A lista lapozás (pagination) elkészítése. Oldalanként 6 elem jelenjen meg.
* A “Users” és “Permission” oszlopokat lehesen növekvő és csökkenő sorba rendezni ABC sorrendben.